# data[].attributes.body
I appen Chomp er ungerne hovedpersonen. Ved hjælp af kameraet bliver barnets ansigt overført til appens sjove illustrationer. De dukker op i bogen og bevæger sig og ser fjollede ud og giver masser af grineflip for alle aldre. Her er 52 illstrationer at lege med - superskæg at være to om. Helt vildt sjov app og noget som helt sikkert vil være et hit blandt mange børn!

# data[].attributes.body
Lad ungerne lege med perleplader på ferien – bare på skærmen. Her kan man lave fine mønstre i tre forskellige temaer – helt selv stryge perlepladen og beundre værket. En app, der bliver hevet frem igen og igen, når det kribler i fingrene hos børnene. Super god app til de kreative børn, der lige har brug for et break fra de vilde lege eller lidt stille leg sidst på dagen!

# data[].attributes.body
I appen Puppet Pals, kan man lave sit eget dukketeater – børnene kan selv indtale replikker og bestemme handling, vælge baggrund, musik, køretøjer og dukker. Spillet er simpelt at forstå og virkelig sjovt. Alle aldre kan være med her – de helt små vil grine over de film som bliver lavet og de lidt større børn kan selv lave små teaterstykker til hinanden! Appen kan bruges af de mindre børn, men også helt op til de voksne, som fx skal planlægge noget til børn igennem et dukketeater!

# data[].attributes.body
Denne app er egentlig lavet til skolelærere, som kan bruge yoga til at få ro i klasen, men den kan fint bruges derhjemme eller i SFO'en også. Her får man 16 yogaøvelser, som man kan tage med ud i naturen eller lave på stuegulvet, eller gymnastiksal. Børnene bliver guidet gennem øvelserne, som varer mellem 2-5 minutter og opnår ro, nærvær og kropsforståelse. Rigtig god app, som kan bruges som et break midt på dagen eller måske sidst på dagen for at få en samling og ro på børnene! Super god og ideel for et afbræk på de lange skole dage og eftermiddage i SFO'erne!

# data[].attributes.body
Lad børnene lave deres helt egen stopmotion film – et projekt de kan bruge dage på. Kom i gang med at få små stillbilleder af f.eks. Legomænd eller modellervoks-figurer til at blive til en vaskeægte film og lad børnene præsentere deres Hollywood-film med stolthed. Kan ligesom Puppet Pals bruges af de mindre børn helt op til voksen alderen. Det handler blot om at være kreativ!

# data[].attributes.body
Lav lærerige løb med AktivTime direkte på din computer. AktivTime er udviklet til bevægelse i undervisningen, vel at mærke med læring og evaluering i fokus.

Du planlægger aktiviteten direkte på nettet, hvorefter eleverne får opgaverne på deres tablet eller mobil, når de kommer til den rigtige placering.
Du får svaret tilbage på computeren, inden eleven kan nå tilbage til klasselokalet.

- Vælg mellem GPS og QR koder
Er GPS dækningen dårlig eller har eleven lukket for lokationstjenester på sin mobil, kan du lave dine aktiviteter om til et QR-kodeløb med et klik.

- Fleksibel forberedelse
Du planlægger aktiviteten direkte på nettet, hvorefter eleverne får opgaverne på deres tablet eller mobil, når de kommer til den rigtige placering.
Du får svaret tilbage på computeren, inden eleven kan nå tilbage til klasselokalet.

AktivTime.dk kan benyttes i alle fag og på alle klassetrin.

# data[].attributes.body
Det med at lære klokken kan godt både være svært og abstrakt, når man er barn. Men gennem spil og historiefortælling bliver meget læring lettere. Det gælder også at aflæse uret. En rar flamingo forklarer barnet om klokken, hele, halve og kvarte timer, minutter og sekunder skridt for skridt. App’en tilbyder både film og spil om klokken, og den kan bruges af børn fra fireårs-alderen. Basisapp’en er gratis og tilkøb af fuld udgave koster 25 kr. Super god og lærerig app!

# data[].attributes.body
En sød og fængende app for de mindste, som handler om katten Tulle og papegøjen Skralle.

De flyver en tur ud i verden med sjove dyr og fantasifulde legesteder, som inspirerer små børn til at lege og fortælle, danse og synge med. Appen er gratis endda! De to venner Tulle og Skralle er gennemgående figurer i både sange og fortællinger og har deres ophav i billedbøger, sangbøger, legespil, teaterforestillinger o.a.

App’en indeholder de to hovedfunktioner ”Leg og fortælling” samt ”Syng og dans”!

# data[].attributes.body
En lærings-app, der udleverer matematiske opgaver, der skal løses på tid. Kan du slå dig selv, din ven eller måske din far? Barnet kan træne alt fra simple plus- og minusregnestykker til at regne med decimaltag, kvadratrod og udregne rumfang. App’en er målrettet børn i alderen 13 til 15 år, og den koster 17 kr. Så der er også læringsapps for de ældre børn, som helt sikkert også er sjov og lærerig for dem!

# data[].attributes.body
Elsker I også at lave foldemand? (tegnelegen hvor man folder papir og skiftes til at tegne på det, uden den ande kan se), så vil også I elske denne digitale udgave. Man kan vælge at tegne ud fra en skabelon eller at tegne frit. Det er en af de sjoveste apps for to spillere. Vi har selv prøvet den, og synes den er super sjov og helt sikkert en god leg, som får smilene og grinene frem på læberne af både børn og voksne! Se videoen nedenunder.
https://www.youtube.com/watch?time_continue=29&v=wYcV_A9FuV8